sagorsarker/bangla-wikipedia huggingface dataset:
লেসলি গে

মেজর লেসলি হিউইট গে (; জন্ম: ২৪ মার্চ, ১৮৭১ - মৃত্যু: ১ নভেম্বর, ১৯৪৯) সাসেক্সের ব্রাইটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৪ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, সমারসেট ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন লেসলি গে।
মার্লবোরা, ব্রাইট কলেজ ও কেমব্রিজের ক্লেয়ার কলেজে পড়াশুনো করেছেন লেসলি গে।
১৮৯১ সাল থেকে ১৯০৪ সাল পর্যন্ত লেসলি গে’র প্রথম-শ্রেণীর খেলোয়াড়ী জীবন চলমান ছিল। ১৮৯২ সালে ওভালে জেন্টলম্যানের সদস্যরূপে প্লেয়ার্সের বিপক্ষে খেলেন।
বিরতিহীনভাবে ক্রিকেট খেলায় অংশ নিয়ে ১৯০৪ সালে প্রথম-শ্রেণীর ক্রিকেট খেলা থেকে অবসর গ্রহণ করেন। ১৮৯২ ও ১৮৯৩ সালে কেমব্রিজের সদস্যরূপে বিশ্ববিদ্যালয়ের খেলায় অক্সফোর্ডের বিপক্ষে উইকেট-রক্ষকের দায়িত্ব পালন করেছেন। ১৮৯৪ সালে সমারসেটের পক্ষে চারটি খেলায় অংশ নেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেসলি গে। ১৪ ডিসেম্বর, ১৮৯৪ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯৪-৯৫ মৌসুমের শীতকালে অ্যান্ড্রু স্টডার্টের নেতৃত্বাধীন এমসিসি দলের সদস্যরূপে অস্ট্রেলিয়া গমনের জন্যে মনোনীত হন। তবে, এ সফরে সিরিজের প্রথম টেস্টেই কেবল তার অংশগ্রহণ ছিল। ৩৩ ও ৪ রান সংগ্রহ করার পর তিন ক্যাচ ও একটি স্ট্যাম্পিংয়ের সাথে স্বীয় নামকে যুক্ত করেন।
এরপর প্রথম-শ্রেণীর ক্রিকেট থেকে দূরে সরে যান। পরবর্তীতে, ১৯০০ সালে হ্যাম্পশায়ারের পক্ষে সংক্ষিপ্ত সময়ের জন্যে নয়টি খেলায় অংশ নেন।
ক্রিকেটের পাশাপাশি ফুটবল খেলায়ও দক্ষতার পরিচয় দিয়েছেন তিনি। ফুটবলার হিসেবে কেমব্রিজ বিশ্ববিদ্যালয় ও করিন্থিয়ান্সের পক্ষে খেলার পাশাপাশি ইংল্যান্ড দলের পক্ষে আন্তর্জাতিক পর্যায়ে ফুটবল খেলেছেন।
ফুটবলার হিসেবে ১৮৯২ সালে কেমব্রিজ বিশ্ববিদ্যালয় দলের সদস্যরূপে অক্সফোর্ডের বিপক্ষে গোলরক্ষকের দায়িত্ব পালন করেছেন। ১৮৯৩ ও ১৮৯৪ সালে ইংল্যান্ড দলের সদস্যরূপে স্কটল্যান্ড এবং ১৮৯৪ সালে ওয়েলসের বিপক্ষে খেলেন। ১৯০০ সালে সতীর্থ ইংরেজ গোলরক্ষক জ্যাক রবিনসনের সহকারী হিসেবে সাউদাম্পটনের পক্ষে সংরক্ষিত গোলরক্ষক হিসেবে যোগ দেন। তবে, তিনি কখনও প্রথম একাদশের পক্ষে খেলার সুযোগ পাননি।
এছাড়াও, গল্ফ খেলায় ডেভনের প্রতিনিধিত্ব করেছেন।
১ নভেম্বর, ১৯৪৯ তারিখে ৭৮ বছর বয়সে ডেভনের সিডমাউথ এলাকায় লেসলি গে’র দেহাবসান ঘটে। লেসলি গে’র কাকাতো ভাই কিংসমিল কী ১৮৯০-এর দশকে সারে দলের অধিনায়কের দায়িত্বে ছিলেন।
মায়াঙ্ক মারকন্ডে

মায়াঙ্ক মারকন্ডে (জন্ম: ১১ নভেম্বর ১৯৯৭) একজন ভারতীয় ক্রিকেটার যিনি ইন্ডিয়ান প্রিমিয়ার লিগের (আইপিএল) রাজস্থান রয়্যালসের সদস্য। মায়াঙ্ক পাটিয়ালার বাসিন্দা। ২০১২ সালের ফেব্রুয়ারিতে তিনি ভারত ক্রিকেট দলের হয়ে আন্তর্জাতিক ক্রিকেটে আত্মপ্রকাশ করেছিলেন।
তিনি ১৪ই জানুয়ারী ২০১৮-এ সৈয়দ মুশতাক আলী ট্রফির ২০১৭-১৮ সেশনে পাঞ্জাবের হয়ে টুয়েন্টি২০-তে আত্মপ্রকাশ করেছিলেন। জানুয়ারী ২০১৮ সালে মুম্বই ইন্ডিয়ান্স আইপিএল নিলামে মাত্র ২০ লক্ষ রুপিতে তাকে কিনেছিলো। বেঙ্গালুরুতে ২০১৮ সালে পাঞ্জাবের হয়ে এ-দল থেকে বিজয় হাজারে ট্রফিতে তার অভিষেক ঘটে। তিনি মুম্বই ইন্ডিয়ান্স এর ফ্র্যাঞ্চাইজি হয়ে ২০১৮ ইন্ডিয়ান প্রিমিয়ার লিগে আত্মপ্রকাশ করেছিলেন। প্রথম দুটি ম্যাচে তার সম্মিলিত বোলিংয়ের পরিসংখ্যান ছিল ৮-০-৪৬-৭। অক্টোবর ২০১৮-এ, তাকে দেওধর ট্রফির ২০১৮-১৯ সেশনে ভারত বি'র দলে জায়গা দেওয়া হয়েছিল। পহেলা নভেম্বর ২০১৮-এ রনজি ট্রফিতে তিনি পাঞ্জাবের হয়ে প্রথম শ্রেণির ক্রিকেটে আত্মপ্রকাশ করেছিলেন। টুর্নামেন্টে তিনি পাঞ্জাবের পক্ষে শীর্ষ উইকেট শিকারী ছিলেন, ছয়টি ম্যাচে ২৯ টি উইকেট শিকার করেন তিনি। অক্টোবরে ২০১৯-এ তিনি দেওধর ট্রফির ২০১৯-২০ সেশনে ভারত সি'র দলে জায়গা পেয়েছিলেন।
ডিসেম্বর ২০১৮-এ তাকে ইমার্জিং এশিয়া কাপের জন্য ভারতের দলে নাম দেওয়া হয়েছিল। ২০১৮ সালের ফেব্রুয়ারিতে অস্ট্রেলিয়ার বিপক্ষে সিরিজের জন্য ভারতের টুয়েন্টি২০ আন্তর্জাতিক (টি২০আই) দলে তাকে নাম দেওয়া হয়েছিল। ২৪শে ফেব্রুয়ারি ২০১৯-এ অস্ট্রেলিয়ার বিপক্ষে ভারতের হয়ে টুয়েন্টি২০-তে তার অভিষেক ঘটে।
চেন্নাই সুপার কিংসের বিপক্ষে মুম্বই ইন্ডিয়ান্সের হয়ে ইন্ডিয়ান প্রিমিয়ার লিগে (আইপিএল) অভিষেক হয়েছিল তার। তিনি তিনটি উইকেট তুলেছিলেন। বর্তমানে তিনি রাজস্থান রয়্যালসের একজন সদস্য।
নুরুল ইসলাম (সচিব)

মোঃ নূরুল ইসলাম পিএইচডি (জন্মঃ ২৯ সেপ্টেম্বর ১৯৬২) একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ ধর্ম বিষয়ক মন্ত্রণালয়ের সচিব হিসেবে দায়িত্ব পালন করেন। তিনি এর আগে স্বরাষ্ট্র মন্ত্রণালয়ের অতিরিক্ত সচিব (পুলিশ) হিসেবে দায়িত্ব পালন করেন।
নুরুল ইসলাম ২৯ সেপ্টেম্বর ১৯৬২ সালে দিনাজপুর জেলার বিরল উপজেলায় জন্ম গ্রহণ করেন। তিনি ধকুরঝাড়ী মাধ্যমিক বিদ্যালয় হতে এসএসসি এবং দিনাজপুর সরকারী কলেজ হতে এইচএসসি পাশ করে শেরেবাংলা কৃষি বিশ্ববিদ্যালয় হতে স্নাতক ও স্নাতকোত্তর ডিগ্রি অর্জন করেন। তার স্ত্রী ফিরোজা বেগম। দুই ছেলে ও এক মেয়ে সন্তানের পিতা তিনি।
নুরুল ইসলাম বিসিএস প্রশাসন ক্যাডারের নবম ব্যাচের কর্মকর্তা হিসেবে ২৬ জানুয়ারি ১৯৯১ সালে সরকারী চাকুরিতে যোগদান করেন। চাকুরি জীবনে তিনি মৎস্য ও প্রাণিসম্পদ মন্ত্রণালয়ের সহকারী সচিব হিসেবে যোগদান করে পরবর্তীতে ১৯৯৬ সালে মৎস্য ও প্রাণিসম্পদ প্রতিমন্ত্রীর সহকারী একান্ত সচিব, ২০০৮ সালে গৃহায়ন ও গণপূর্ত প্রতিমন্ত্রীর একান্ত সচিব হিসেবে দায়িত্ব পালন করেন। তিনি রাঙ্গামাটি জেলার নানিয়ারচর উপজেলা এবং রংপুর জেলার মিঠাপুকুর উপজেলায় উপজেলা নির্বাহী অফিসার হিসেবে দায়িত্ব পালন করেন। পরবর্তীতে জেলা প্রশাসক ও জেলা ম্যাজিস্ট্রেট হিসেবে গাজীপুর জেলায় দায়িত্ব পালন শেষে স্বরাষ্ট্র মন্ত্রণালয়ের যুগ্মসচিব ও স্বরাষ্ট্র মন্ত্রণালয়ের জননিরাপত্তা বিভাগের অতিরিক্ত সচিব হিসেবে দায়িত্ব পালন করেন।
তিনি ধর্ম বিষয়ক মন্ত্রণালয়ের সচিব হিসেবে দায়িত্ব পালন করেছেন। ২৮ সেপ্টেম্বর ২০২১ সালে তিনি সরকারি চাকুরি হতে অবসর গ্রহণ করেন।
চট্টগ্রাম জেনারেল হাসপাতাল

চট্টগ্রাম জেনারেল হাসপাতাল (চট্টগ্রাম ২৫০ শয্যাবিশিষ্ট জেনারেল হাসপাতাল নামেও পরিচিত) বাংলাদেশের চট্টগ্রামে অবস্থিত একটি সরকারী হাসপাতাল। এটিতে আড়াইশ শয্যার সুবিধা রয়েছে। ১৯৫৯ সাল থেকে এটি চট্টগ্রাম মেডিকেল কলেজ অনুমোদিত একটি হাসপাতাল। এই হাসপাতালের রঙমহল পাহাড়ে চট্টগ্রাম সিভিল সার্জনের কার্যালয় অবস্থিত।
১৮৪০ সালে এটি একটি ডিসপেনসারি হিসাবে কার্যক্রম শুরু করে এবং পরে ১৯০১ সালে তা উন্নয়ন করে চট্টগ্রাম মহানগরের আন্দরকিল্লা মৌজার রঙমহল পাহাড়ের শীর্ষে এটিকে একটি হাসপাতালে হিসেবে প্রতিষ্ঠিত করা হয়। রঙমহল পাহাড়টি ঐতিহাসিকভাবে আরাকানী দুর্গের অংশ হিসাবে খ্যাতিযুক্ত ছিল, যা ১৬৬৬ সালে মুগল নৌবাহিনীর আক্রমণে পুড়ে ধ্বংসস্তূপে পরিণত হয়।
১৯৮৭ সালে হাসপাতালটিকে ৮০ শয্যায় রূপান্তরিত করা হয় ও পরে ১৫০ শয্যায় উন্নীত করা হয়। ২০১২ সালে ১০০ শয্যা বাড়িয়ে হাসপাতালটিকে ২৫০ শয্যাবিশিষ্ট করা হয় যা প্রধানমন্ত্রী শেখ হাসিনা আনুষ্ঠানিক উদ্বোধন করেছিলেন।
মূল হাসপাতাল ভবনটি দুই তলা, এর উত্তর ফ্যাসাদের মাঝ বরাবর অর্ধ-অষ্টালক বিশিষ্ট একটি গম্বুজের ভেতর একটি পেঁচানো সিঁড়ি আছে।
শেফালী শাহ

শেফালী শাহ, জন্মসুবাদে শেঠি (জন্ম ২০ জুলাই ১৯৭২) হলেন একজন ভারতীয় অভিনেত্রী, তিনি বলিউডের ছবিতে কাজ করেন। ১৯৯৫ সালে নাটক "রঙ্গীলাতে" একটি ছোটখাটো চরিত্রের মাধ্যমে চলচ্চিত্রে পা রাখার পর তিনি অপরাধ বিষয়ক চলচ্চিত্র "সত্য" ছবিতে পার্শ্ব ভূমিকায় অভিনয় করেন। "সত্য" ছবিতে তাঁর অভিনয় সমালোচকদের প্রশংসা কুড়ায় এবং শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার এবং ৪৪ তম ফিল্মফেয়ার পুরস্কারে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন। পরবর্তীকালে পারিবারিক উত্তেজনাপূর্ণ ঘটনার সমষ্টি "ওয়াক্ত: দ্য রেস অ্যাগেইন্সট টাইম" (২০০৫) অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন।
২০০৭ সালে "লাস্ট লেয়ার" ছবিতে অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি ২০১৫ সালে নাটকীয়তা ও কমেডি ধাচের "দিল ধাদকানে দো" তে অভিনয় করেন, শ্রেষ্ঠ পার্শ্ব অভিনেত্রী বিভাগে বেশ কয়েকটি মনোনয়ন লাভ করেন। তিনি প্রধান অভিনেতার সাথে চলচ্চিত্র শিল্পে অনন্য অবদানের জন্য স্ক্রিন পুরস্কার লাভ করেন।
শেফালী শাহ (জন্মসুবাদে শেঠি) ১৯৭২ সালের জুলাই মাসে জন্মগ্রহণ করেন এবং সুধাকর শেঠি (প্রাক্তন আরবিআই কর্মচারী, এবং একটি ম্যাঙ্গালোরীয়) এবং শোভা শেঠির (হোমিওপ্যাথি ডাক্তার, একজন গুজরাটি পরিবারের মেয়ে) একমাত্র সন্তান। শৈশবকালে তিনি মুম্বাইয়ের সান্তা ক্রুজের আরবিআই কোয়ার্টারে কাটিয়েছেন সেখানেই মুম্বাইয়ের সান্তা ক্রুজের আর্য বিদ্যা মন্দিরে পড়াশোনা করেন।
"রঙ্গিলা" (১৯৯৫) চলচ্চিত্রের মাধ্যমে শেফালী শাহ চলচ্চিত্রে আত্মপ্রকাশ করেন, যদিও ছবিটিতে তাঁর মাত্র কয়েকটি দৃশ্য ছিল। তিনি টেলিভিশনে "কাভী কাভী" ধারাবাহিকে অভিনয় করেছেন।
তিনি সমালোচকদের কাছে প্রশংসিত ছবি "সত্য" (১৯৯৮) তে অভিনয় করেন, যার জন্য তিনি স্টার স্ক্রিন অ্যাওয়ার্ড শ্রেষ্ঠ পার্শ্ব অভিনেত্রী এবং শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার লাভ করেন।
শাহ সফল ছবি "ওয়া্ক্ত: দ্য রেস অ্যাগেইন্সট টাইম" (২০০৫) এ অমিতাভ বচ্চনের স্ত্রীর ভূমিকায় অভিনয় করেন। ছবিটি পরিচালনা করেছেন তার স্বামী বিপুল শাহ। তার অভিনয় সমালোচকদের কাছে প্রশংসিত হয়েছিল। শেফালী শাহের যুগান্তকারী অভিনয়টি আন্তর্জাতিকভাবে প্রশংসিত হয় "মনসুন ওয়েডিংয়ে" এ, তিনি রিয়া বর্মার ভূমিকায় অভিনয় করেন। তিনি "গান্ধী, মাই ফাদার" ছবিতে কস্তুরবা গান্ধীর ভূমিকায় এবং ২০০৮ সালে নির্মিত "ব্ল্যাক অ্যান্ড হোয়াইট" চলচ্চিত্রে অনীল কাপুরের স্ত্রীর চরিত্রে পরিপক্ব অভিনয় করেন। ঋতুপর্ণ ঘোষের "দ্য লাস্ট লেয়ার" এ অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। ২০১০ সালে তিনি চন্দ্রকান্ত কুলকার্নির নাটক "ধ্যানীমণির" হিন্দি সংস্করণ "ধ্যানিমনি"; "বাস ইটনা সা খওয়াব" এ কিরণ কর্মকারের বিপরীতে মঞ্চে অভিনয় করেন।
শাহ টেলিভিশন অভিনেতা হর্ষ ছায়ার সাথে বিবাহ বন্ধনে আবদ্ধ হন। তাদের বিবাহবিচ্ছেদের পরে তিনি পরিচালক বিপুল অমৃতলাল শাহকে বিয়ে করেন। এই দম্পত্তির দুটি ছেলে রয়েছে।
এম কিউ কে তালুকদার

এম কিউ কে তালুকদার একজন বাংলাদেশি শিশুবিশেষজ্ঞ ও পুষ্টিবিদ। তিনি নারী ও শিশু স্বাস্থ্য কেন্দ্রের চেয়ারম্যান। তিনি ১৯৯৪ থেকে ২০০১ সাল পর্যন্ত সরকারি স্বাস্থ্যসেবা কেন্দ্র শিশু-মাতৃ স্বাস্থ্য ইনস্টিটিউটের প্রতিষ্ঠাতা পরিচালক ছিলেন। তিনি জনস্বাস্থ্য গবেষণা এবং পুষ্টি সম্পর্কিত বাংলাদেশের জাতীয় নীতি প্রণয়নেও ভূমিকা পালন করেন। মাতৃদুগ্ধ পানের ওপর গুরুত্বারোপ করে ২০১৩ সালে গৃহীত হওয়া ‘মাতৃদুগ্ধ বিকল্প শিশুখাদ্য, বাণিজ্যিকভাবে প্রস্তুতকৃত শিশুর বাড়তি খাদ্য ও উহার ব্যবহারের সরঞ্জামাদি (বিপণন নিয়ন্ত্রণ) আইন’ প্রণয়নে তিনি গুরুত্বপূর্ণ ভূমিকা পালন করেন।
চিকিৎসায় বিশেষ অবদানের জন্য ২০০৫ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালে বঙ্গবন্ধু শেখ মুজিব মেডিকেল বিশ্ববিদ্যালয়ের তৃতীয় সমাবর্তনে তাকে সম্মানসূচক পিএইচডি ডিগ্রি প্রদান করা হয়। ২০১১ সালে তিনি বাংলাদেশ বিজ্ঞান একাডেমির স্বর্ণপদক লাভ করেন।
কল্যাণী প্রিয়দর্শন

কল্যাণী প্রিয়দর্শন (জন্ম: ৫ এপ্রিল ১৯৯২) একজন ভারতীয় চলচ্চিত্র অভিনেত্রী, যিনি মালয়ালম, তেলুগু এবং তামিল চলচ্চিত্রে অভিনয় করে থাকেন। নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক গ্রহণের পর "কৃষ ৩" (২০১৩) এবং "ইরু মুগান" (২০১৬) এর প্রোডাকশন ডিজাইনে একজন সহকারী হিসাবে কাজ করেছিলেন। ২০১৭ সালের তেলুগু চলচ্চিত্র "হ্যালো"-তে অভিনয়ের মাধ্যমে তার অভিনয়ে আত্মপ্রকাশ ঘটে, যার জন্য তিনি শ্রেষ্ঠ নবাগতা অভিনেত্রী বিভাগে ফিল্মফেয়ার পুরস্কার দক্ষিণ এবং ৭ম দক্ষিণ ভারতীয় আন্তর্জাতিক চলচ্চিত্র পুরস্কার জিতেছিলেন।
কল্যাণী ভারতীয় চলচ্চিত্র নির্মাতা প্রিয়দর্শন এবং অভিনেত্রী লিসির পরিবারে জন্মগ্রহণ করেছিলেন। দুই ভাই-বোনের মাঝে কল্যাণী বড়। ২০১৪ সালে তার বাবা-মা বিবাহবিচ্ছেদ করেছিলেন। তিনি তার বিদ্যালয়ের প্রাথমিক পড়াশোনা চেন্নাইয়ের লেডি আন্দাল এবং পরে সিঙ্গাপুরে করেছিলেন, যেখানে তিনি মঞ্চ দলেও কাজ করেছিলেন। বিদ্যালয় শেষ করার পরে তিনি নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক ডিগ্রি অর্জন করেছিলেন। এই সময়ে তিনি মঞ্চ প্রশিক্ষণও গ্রহণ করেছিলেন। ভারতে ফিরে তিনি পন্ডিচেরির আদিশক্তি থিয়েটারে একটি অভিনয় কর্মশালায় অংশ নিয়েছিলেন।
কল্যাণী ২০১৩ সালে সবু সিরিলের অধীনে বলিউড ছবি "কৃষ ৩" (২০১৩)-তে সহকারী প্রোডাকশন ডিজাইনার হিসাবে তার কর্মজীবন শুরু করেছিলেন এবং ২০১৬ সালে তিনি তামিল ছবি "ইরু মুগান" (২০১৬)-তে সহকারী আর্ট ডিরেক্টর হিসাবে কাজ করেছিলেন। পরের বছর তিনি আখিল আক্কিনেনির বিপরীতে তেলুগু ছবি "হ্যালো" (২০১৭) দিয়ে অভিনয়ের সূচনা করেছিলেন। এটি পরিচালনা করেছিলেন কল্যাণীর পিতা প্রিয়দর্শনের প্রাক্তন সহকারী বিক্রম কুমার এবং অভিনেতা আক্কিনেনি নাগার্জুনা চলচ্চিত্রটি প্রযোজনা করেছিলেন। ছবিটি ২২ ডিসেম্বর ২০১৭-এ বিশ্বব্যাপী মুক্তি পায় এবং সমালোচকদের কাছে অভিনয়ের জন্য তিনি ইতিবাচক সাড়া পেয়েছিলেন। মালয়ালম চলচ্চিত্রে কল্যাণীর অভিষেক ঘটেছিল তার পিতা প্রিয়দর্শন পরিচালিত ২০২০ সালের প্রাগৈতিহাসিক যুদ্ধভিত্তিক চলচ্চিত্র "মারাক্কর : আরবিকাদালিন্তে সিংহাম" দিয়ে, যদিও এই ভাষায় তার অভিনীত প্রথম মুক্তিপ্রাপ্ত চলচ্চিত্রটি ছিল পারিবারিক-নাট্য চলচ্চিত্র "বারাণে আকাশ্যমুন্ডু" (২০২০)।
তাহের (নাম)

তাহের (অন্যথায় বানান তাহির ও তোহির) মধ্য রাশিয়ান Тагир ফার্সি: طاهر, এর অর্থ পবিত্রতা এবং পরিচ্ছন্নতা। এই নামের উৎপত্তি ফারসি থেকে , এটি পৈত্রিক ইহুদি সেফার্ডিক এবং মিজরাহি পরিবারে বেশি পাওয়া যায়।
সালমান (নাম)

<nowiki> </nowiki>সালমান এটা আরবি ভাষা থেকে আসা একটি নাম একটি পুরুষ প্রদত্ত নাম, আরবি শব্দ اسلام থেকে উৎপত্তি, س ل م মুল হরফ।
মুক্তেশ্বরী ডিগ্রী কলেজ, মনিরামপুর

মনিরামপুর ডিগ্রী কলেজ যশোর জেলার মনিরামপুর উপজেলায় অবস্থিত একটি শিক্ষা প্রতিষ্ঠান।
মনিরামপুর ডিগ্রী কলেজ যশোর জেলার মনিরামপুর উপজেলার হরিদাসকাটি ইউনিয়নের পাঁচবাড়ীয়া গ্রামে অবস্থিত। এই কলেজটি ৩ একর ৮০ শতক জমির উপর নির্মিত হয়। কলেজটি মুক্তিশ্বরী নদীর তীরে অবস্থিত। শিক্ষকবৃন্দের নেতৃত্বে ১৯৮৪ সালে কলেজটি তৈরি হয়। এছাড়াও এলাকার গণ্যমান্য ব্যক্তিবর্গ, যেমন- তারুক মল্লিক, রণজিত মল্লিক ও জীবন বিশ্বাস প্রমুখ কলেজ প্রতিষ্ঠার জন্য জমি দান করেন।
প্রতিবছর উপর্যুক্ত কলেজ থেকে কিছু সংখ্যক ছাত্র-ছাত্রী "জিপিএ ৫" পেয়ে থাকে। ২০০৮ সালে কলেজটি ফলাফল তালিকায় যশোর শিক্ষা বোর্ডে প্রথম স্থান অধিকার করে।
যশোরে শিক্ষা পর্যায়ে প্রথম স্থান অধিকার করায় যশোর শিক্ষা বোর্ড কর্তৃক পুরস্কার হিসেবে কয়েকটি কম্পিউটার প্রদান করা হয়।
ক্ষিতীশ চন্দ্র মন্ডল

ডা. ক্ষিতীশ চন্দ্র মন্ডল (১৩ অক্টোবর ১৯৩৯-৯ মার্চ ২০২০) বাংলাদেশের পিরোজপুর জেলার রাজনীতিবিদ, চিকিৎসক, সাবেক সংসদ সদস্য ও বঙ্গবন্ধু সরকারের, মোশতাক সরকারের প্রতিমন্ত্রী ছিলেন।
ক্ষিতীশ চন্দ্র মন্ডল ১৩ অক্টোবর ১৯৩৯ সালে পিরোজপুরের নাজিরপুরের শ্রীরামকাঠী ইউনিয়নে বাবলা গ্রামে জন্ম গ্রহণ করেন। তার পিতার নাম সারদা প্রসন্ন মন্ডল। তার স্ত্রী মনিকা মন্ডল বাংলাদেশ মহিলা পরিষদের পিরোজপুর জেলা শাখার সভানেত্রী। তার দুই ছেলে ও এক মেয়ে।
ক্ষিতিশ চন্দ্র মন্ডল পূর্ব পাকিস্তান প্রাদেশিক পরিষদে ১৯৭০ সালে পিরোজপুর মহকুমার নাজিরপুর-বানারীপাড়া এলাকা থেকে সদস্য নির্বাচিত হন। ১৯৭১ সালে মুক্তিযুদ্ধে প্রথমে পিরোজপুর মহকুমা সংগ্রাম পরিষদের সদস্য হয়ে মুক্তিযুদ্ধে সক্রিয় অংশগ্রহণ করেন। পরে ভারতে শরণার্থী ক্যাম্পে চিকিৎসাক হিসেবে নিয়োজিত ছিলেন। দেশ স্বাধীন হওয়ার পরে তিনি গণপরিষদের সদস্য ছিলেন। তিনি ১৯৭২ সালে পিরোজপুর মহকুমা আওয়ামী লীগের সাধারণ সম্পাদক ও ১৯৯৩-১৯৯৪ পর্যন্ত পিরোজপুর জেলা সভাপতি হিসেবে দায়িত্ব পালন করেন।
১৯৭৩ সালের বাংলাদেশে প্রথম জাতীয় সংসদ নির্বাচনে (বিলুপ্ত আসন বাকেরগঞ্জ-১৫) পিরোজপুর মহকুমার নাজিরপুর-বানারীপাড়া (একাংশ) এলাকা থেকে সংসদ সদস্য নির্বাচিত হন। শেখ মুজিবুর রহমানের তৃতীয় মন্ত্রিসভায় তিনি প্রতিমন্ত্রী হিসেবে প্রথমে কৃষি মন্ত্রণালয়ের এবং পরে ত্রাণ ও পুনর্বাসন মন্ত্রণালয়ে দায়িত্ব পালন করেন।
তিনি ১৫ আগস্ট ১৯৭৫ সালের পরে মোশতাক আহমেদের মন্ত্রিসভারও সদস্য ছিলেন। তিনি জিয়াউর রহমানের শাসনামলে আলজেরিয়ায় প্রবাসী হয়ে ১৯৮৪ সালে বাংলাদেশে ফিরে আসেন। ১৯৯৬ সাল থেকে রাজনীতি থেকে দূরে থেকে ডাক্তারি পেশায় যুক্ত ছিলেন।
ক্ষিতীশ চন্দ্র মন্ডল ৯ মার্চ ২০২০ সালে পিরোজপুর শহরের শিকারপুরের নিজ বাসভবনে মৃত্যুবরণ করেন।
রবি কুমার ডাহিয়া

রবি কুমার ডাহিয়া, যিনি রবি কুমার নামেও পরিচিত, হলেন একজন ভারতীয় ফ্রি স্টাইল কুস্তিগির, যিনি ২০১৫ বিশ্ব কুস্তি চ্যাম্পিয়নশিপে ৫৭ কেজি বিভাগে একটি ব্রোঞ্জ পদক অর্জন করেন এবং ২০২০ গ্রীষ্মকালীন অলিম্পিকে স্থান করে নেন।
ডাহিয়া ১৯৯৭ সালে জন্মগ্রহণ করেন এবং হরিয়ানার সোনিপাত জেলার নাহরি গ্রামে বেড়ে উঠেন। দশ বছর বয়স থেকেই, ডাহিয়া উত্তর দিল্লির ছাত্রসাল স্টেডিয়ামে সাতপাল সিংয়ের কাছ থেকে প্রশিক্ষণ নেয়া শুরু করেন। তার বাবা রাকেশ ডাহিয়া, একজন কৃষক যিনি ভাড়ায় ধানের জমিতে কাজ করতেন, কুস্তির খাবারের অংশ হিসেবে তিনি এক দশকেরও বেশি সময় ধরে দুধ ও ফলমূল পৌঁছে দেয়ার জন্য প্রতিদিন নাহরি থেকে স্টেডিয়ামে যাতায়াত করতেন।
২০১৫ সালে ডাহিয়া সালভাদোর ডি বাহিয়ায় জুনিয়র বিশ্ব কুস্তি চ্যাম্পিয়নশিপে ৫৫ কেজি ফ্রিস্টাইল বিভাগে রৌপ্যপদক অর্জন করেন। তিনি ২০১৭ সালে একটু চোট পান যা তাকে এক বছরেরও বেশি সময় ধরে প্রস্তুতি থেকে দূরে রাখে। তার ফিরে আসার বছরে, তিনি বুখারেস্টে ২০১৮ বিশ্ব অনূর্ধ্ব-২৩ কুস্তি চ্যাম্পিয়নশিপে রৌপ্য পদক জিতেছিলেন, ৫৭ কেজি বিভাগে প্রতিযোগিতায় ভারতের একমাত্র পদক ছিল। ডাহিয়া ২০১৯ সালে "প্রো রেসলিং লিগে" অপরাজিত থেকে শিরোপা জয়ী দল হরিয়ানা হামার্সের প্রতিনিধিত্ব করেন। শিআনে ব্রোঞ্জ পদক ম্যাচে হেরে ২০১৯ "এশিয়ান রেসলিং চ্যাম্পিয়নশিপে" পঞ্চম স্থানে ছিলেন তিনি।
২০১২ সালে তার "বিশ্ব চ্যাম্পিয়নশিপে" আত্মপ্রকাশের সময়, ডাহিয়া ইউরোপীয় চ্যাম্পিয়ন আর্সেন হারুটিউনইয়ানকে ১৬তম রাউন্ডে, এবং কোয়ার্টার ফাইনালে ২০১৭ বিশ্ব চ্যাম্পিয়ন ইউকী তাকাহাশিকে পরাজিত করে ২০২০ গ্রীষ্মকালীন অলিম্পিকের জন্য ছয়টি নির্ধারিত কোটার একটা অর্জন করে নেন। সেমিফাইনাল রাউন্ডে 'ডিফেন্ডিং' চ্যাম্পিয়ন এবং স্বর্ণপদক প্রাপ্ত জৌর ইউগেভের কাছে হেরে ব্রোঞ্জ পদক প্রাপ্ত হন। পদক জয়ের পর, ডাহিয়াকে ২০১৯ সালের অক্টোবরে যুব বিষয়ক ও ক্রীড়া মন্ত্রণালয়ের টার্গেট অলিম্পিক পোডিয়াম স্কিম-এ (টিওপিএস) অন্তর্ভুক্ত করা হয়েছিল।
ডাহিয়া ২০২০ সালের এশিয়ান রেসলিং চ্যাম্পিয়নশিপে নয়াদিল্লিতে স্বর্ণ পদক অর্জন করেন।
ইমামবাড়ী রেলওয়ে স্টেশন

ইমামবাড়ি রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার কসবা উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে ইমামবাড়ী রেলওয়ে স্টেশন তৈরি করা হয়।
ইমামবাড়ী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
সরকারি মজিদ মেমোরিয়াল সিটি কলেজ

সরকারি মজিদ মেমোরিয়াল সিটি কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৫ সালে প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।
প্রশাসনিক ও একাডেমিক কার্যক্রম পরিচালনার জন্য তিন তলা বিশিষ্ট দু’টি একাডেমিক ভবন এবং প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।
ডি. এস. সেনানায়েকে

ডন স্টিভেন সেনানায়েকে (; ; ২১ অক্টোবর ১৮৮৪ – ২২ মার্চ ১৯৫২) ছিলেন একজন সিলনীয় রাষ্ট্রনায়ক। তিনি ছিলেন সিলনের প্রথম প্রধানমন্ত্রী যিনি শ্রীলঙ্কার স্বাধীনতা আন্দোলনের নেতা হিসেবে আবির্ভূত হন, যা সিলনে স্বায়ত্তশাসন প্রতিষ্ঠার দিকে পরিচালিত হয়েছিল। তাকে শ্রীলঙ্কার “জাতির জনক” হিসেবে গণ্য করা হয়।
একজন পরিকল্পক, সেনানায়েকে শ্রীলঙ্কার গৃহযুদ্ধকে শ্রীলঙ্কার স্বাধীনতা আন্দোলনে পরিণত করতে গুরুত্বপূর্ণ ভূমিকা পালন করেন। তিনি সিলনের (বর্তমান শ্রীলঙ্কা) আইন পরিষদের সদস্য নির্বাচিত হন এবং পরবর্তীতে সিলনের (বর্তমান শ্রীলঙ্কা) রাজ্য পরিষদের সদস্য নির্বাচিত হন, যেখানে তিনি কৃষি ও ভূমি মন্ত্রী হিসেবে দায়িত্ব পালন করেন। তিনি শ্রীলঙ্কার প্রথম সংসদ নির্বাচনে নির্বাচিত হন এবং ১৯৪৭ সাল থেকে ১৯৫৫ সালে তার মৃত্যু পর্যন্ত শ্রীলঙ্কার প্রথম প্রধানমন্ত্রী হিসাবে দায়িত্ব পালন করেন।
১৮৮৩ সালের ২১ অক্টোবর হ্যাপিটিগাম কোরালের (বর্তমানে মিরগামা নামে পরিচিত) বোটালে গ্রামে ডন স্পাটার সেনানায়েকে (১৮৪৭ - ১৯০৭) এবং দোনা ক্যাথরিনা এলিজাবেথ পেরেরা গুনাসেকেরা সেনানায়েকের (১৮৫২ - ১৯৪২) সন্তান ডি. এস. সেনানায়েকে জন্মগ্রহণ করেন। স্প্যান্টার সেনানায়েকে গ্রাফাইট খনিতে উচ্চপদে কাজ করতেন এবং সেই সময় তিনি ফ্রাঞ্চাইজির খাজনা ও বিনিয়োগে বিনিয়োগের সময় বৃদ্ধি করেছিলেন এবং পরবর্তীতে তাকে তার দাতব্য প্রতিষ্ঠানের জন্য মুদালিয়র উপাধি প্রদান করা হয়। স্টিফেন সেনানায়েকের দুই বড় ভাই ছিল, ডন চার্লস সেনানায়েকে এবং ফ্রেড্রিক রিচার্ড সেনানায়েকে এবং একজন বোন মারিয়া ফ্রান্সেস সেনানায়েকে বিয়ে করেছিলেন এফ. এইচ. দিয়াস বান্দারানায়েক কে।
একটি ধার্মিক বৌদ্ধ পরিবারের মধ্যে বড় হয়েছেন সেনানায়েকে, মাতোয়ালের মর্যাদাপূর্ণ অ্যাংলিকান স্কুল এস থমাস কলেজে ভর্তি হয়েছিলেন। পড়াশুনার মধ্যে নিজেকে খুব কুমই রাখতেন তিনি। ক্রিকেটে পারদর্শিতা ছিলো এবং রয়েল-থোমিয়ান ম্যাচে কলেজের হয়ে ক্রিকেট খেলেছেন। পরে তিনি সিংহলি স্পোর্টস ক্লাব এবং নন্দস্ক্রিপ্ট ক্রিকেট ক্লাবের হয়ে ক্রিকেট খেলেছিলেন। ডি. আর. উইজার্ভেন্দানা, স্যার পল পিয়েরস, স্যার আর্থার উইজার্দেন্ডা এবং স্যার ফ্রান্সিস মোলামুররা তার সমকালীন ছিলেন।
স্কুলে পড়া শেষ করার পর তিনি সার্ভেয়ার জেনারেল বিভাগে ক্লার্ক হিসাবে কাজ শুরু করেন। কিন্তু কিছু দিন পরেই তা ছেড়ে দিয়ে তিনি তার ভাই ডি. সি. সেনানায়েকের সাথে যোগ দেন পিতৃপুরুষদের ব্যবসা প্রতিষ্ঠানে। তিনি একটি রোপনকারী হিসেবে কাজ করেন, যার ফলে নতুন বাণিজ্যিক ফসল রোপণের জন্য পরিবার গাছপালা চালু করা হয়। তিনি কাহতাগাহ গ্রাফাইট খনি পরিচালিত করেন যা তার ভাই এফ। সেন সেনায়েকের পরিবারের মালিকানাধীন ছিল। এফ। সেনানায়েকে মুডালিয়র ডন চার্লস জ্যামরিস আটিগালের ছোট্ট মেয়েকে বিয়ে করেছিলেন। তিনি লো-কান্ট্রি প্রোডাক্ট অ্যাসোসিয়েশন ও ওরিয়েন্ট ক্লাবের সদস্য ছিলেন। 1914 সালে, তিনি গ্রাফাইট খনির শিল্পে অধ্যয়ন ও প্রতিবেদন করার জন্য মাদাগাস্কারে পাঠানো একটি সরকারি কমিশনের সদস্য হিসাবে নিযুক্ত হন।
আর্থিক অনুপাত

আর্থিক অনুপাত বা হিসাব অনুপাত একটি প্রতিষ্ঠানের আর্থিক বিবৃতি থেকে নেওয়া দুটি নির্বাচিত সংখ্যাসূচক মানসমূহের একটি আপেক্ষিক পরিমাপ। প্রায়শই হিসাবরক্ষণে ব্যবহৃত, কোম্পানি বা অন্যান্য প্রতিষ্ঠানের সামগ্রিক আর্থিক অবস্থা মূল্যায়নের জন্য বিভিন্ন রকমের মানক অনুপাত ব্যবহার করা হয়। আর্থিক অনুপাত একটি সংস্থার ব্যবস্থাপক, বর্তমান এবং সম্ভাব্য শেয়ারহোল্ডার (মালিক) এবং ঋণ প্রদানকারী ব্যবহার করে থাকে। আর্থিক বিশ্লেষকরা বিভিন্ন সংস্থার শক্তি এবং দুর্বলতা যাচাই করার জন্য আর্থিক অনুপাত ব্যবহার করেন। যদি কোনও সংস্থার শেয়ার আর্থিক বাজারে ট্রেড করা হয় তবে শেয়ার এর বাজার মূল্য নির্দিষ্ট কিছু আর্থিক অনুপাতে ব্যবহৃত হয়।
মেমোরি কার্ড

মেমোরি কার্ড বা মেমোরি কার্টিজ হলো একটি ইলেকট্রনিক তথ্যভাণ্ডার ডিভাইস যা ডিজিটাল তথ্য সংরক্ষণের জন্য ব্যবহৃত হয়।
এটি সাধারণত পোর্টেবল ইলেকট্রনিক ডিভাইস যেমন ডিজিটাল ক্যামেরা, মোবাইল ফোন, ল্যাপটপ, কম্পিউটার, ট্যাবলেট, পিডিএ, পোর্টেবল মিডিয়া প্লেয়ার, ভিডিও গেম কনসোল, সিন্থেসাইজার, ইলেকট্রনিক কীবোর্ড এবং ডিজিটাল পিয়ানোতে ব্যবহৃত হয়। মেমোরি কার্ড হলো সংরক্ষিত ন্যানোটেকনোলজি। অতঃপর ডাটা সংরক্ষণের নতুন সংযোজন যা কম্পিউটার থেকে ছোটবড় যেকোনো ডিভাইসের ব্যবহার করা হয়ে থাকে। তারা একটি প্রসারিত ইউএসবি ফ্ল্যাশ ড্রাইভের পরিবর্তে একটি সকেটে একটি কার্ড ব্যবহার করে এই জাতীয় ডিভাইসগুলিতে মেমরি যোগ করার অনুমতি দেয়।
বিঃদ্রঃ এখানে মেবি=মেগাবাইট ও সে=সেকেন্ড বুঝানো হয়েছে।
অনেক পুরানো ভিডিও গেম কনসোল সংরক্ষিত ডেটা ধরে রাখতে মেমরি কার্ড ব্যবহার করে।
কার্টিজ-ভিত্তিক সিস্টেমগুলি সচরাচর ব্যাটারি-ব্যাক্ড ভিটালিলে র্যাম ব্যবহার করে।
১৯৯০ সালে এসএনকে দ্বারা মুক্তি পাওয়া নিও জিও এইএস হলো মেমরি কার্ড ব্যবহার করতে সক্ষম প্রথম ভিডিও গেম কনসোল। এইএস মেমরি কার্ডগুলো নিও-জিও এমভিএস আর্কেড ক্যাবিনেটের সাথেও সামঞ্জস্যপূর্ণ ছিল, যা কিনা খেলোয়াড়দেরকে হোম এবং আর্কেড সিস্টেমের মধ্যে পারস্পরিক সংরক্ষিত তথ্য স্থানান্তর করার সুবিধা দিতো।
হোম কনসোলগুলি এখন সংরক্ষিত গেমের জন্য সাধারণত হার্ড ডিস্ক ড্রাইভ স্টোরেজ ব্যবহার করে এবং জেনারিক ইউএসবি ফ্ল্যাশ ড্রাইভ বা মেমরি কার্ড রিডারের সাহায্যে অন্যান্য কার্ড ফরম্যাট ব্যবহার করে গেমের সংরক্ষিত তথ্য এবং সঞ্চয় পরিবহনের সুবিধা দেয়।
জেরুসালেম দূতাবাস আইন

জেরুসালেম দূতাবাস আইন ১৯৯৫ যুক্তরাষ্ট্রের একটি সার্বজনীন আইন,যা রিপাবলিকান বিপ্লবের পর, ২৩শে অক্টোবর ১৯৯৫ ১০৪তম কংগ্রেস কর্তৃক জারি করা হয়। প্রস্তাবিত এই আইন সেনেট(৯৩-৫) এবং দ্যা হাউজ (৩৭৪-৩৭) দ্বারা গৃহীত হয় । আইনটি ৮ই নভেম্বর, ১৯৯৫ এ রাষ্ট্রপতির স্বাক্ষর ব্যতীতই জারি করা হয়।
এই আইন জেরুসালেমকে ইসরাইলের রাজধানী হিসেবে এবং জেরুসালেমকে একটি অবিভক্ত শহর হিসেবে থাকার স্বীকৃতি প্রদান করে। এর উদ্দেশ্য ছিল ৩১শে মে,১৯৯৯ এর মধ্যে ইজরায়েলের মার্কিন দূতাবাস বর্তমান স্থান হতে তেল আবিবে স্থানান্তরের জন্য তহবিল বাতিল করা । এই পরিপ্রেক্ষিতে,১৯৯৯ অর্থবছরে স্টেট ডিপার্টমেন্ট কর্তৃক বরাদ্দকৃত তহবিলের ৫০ শতাংশ জেরুসালেমে যুক্তরাষ্ট্রের দূতাবাস প্রতিষ্ঠার আগে পর্যন্ত স্থগিত করে রাখা হয় "বিদেশে ভবন অধিগ্রহণ ও রক্ষণাবেক্ষণ" এর উদ্দেশ্যে । জেরুসালেম ইজরায়েল কর্তৃক ঘোষণাকৃত রাজধানী হলেও, ইজরায়েল-ফিলিস্তিন সংঘাতের কারণে আন্তর্জাতিকমহল দ্বারা স্বীকৃত নয় ।
এ সত্ত্বেও আইননুসারে, রাষ্ট্রপতিকে ৬ মাসের জন্য আইনটির প্রয়োগ স্থগিত রাখার এবং প্রতি ছয় মাস পর পর রাষ্ট্রীয় নিরাপত্তার স্বার্থে সিদ্ধান্ত পুনর্বহাল করার ক্ষমতা দেয়া হয়েছে। আইন পরিত্যাগের এই সুবিধাটি বারংবার ক্লিনটন,বুশ এবং ওবামা কর্তৃক নবায়ন করা হয়েছিল। ডোনাল্ড ট্রাম্প জুন ২০১৭ এ এটি পুনর্বহাল করেন। ৫ই জুন ২০১৭, জেরুসালেমের পুনর্মিলনীর ৫০ বছর পূর্তিকে স্বরণীয় করতে যুক্তরাষ্ট্রের সেনেট সর্বসম্মতিক্রমে একটি রেজল্যুশন পাস করে ৯০-০ এ। এই রেজল্যুশন জেরুসালেম দূতাবাস আইনকে পুনর্নিশ্চিত এবং সেইসাথে রাষ্ট্রপতি হতে শুরু করে যুক্তরাষ্ট্রের সকল কর্মকর্তাকে এই আইন মেনে চলার জন্য আহবান করে।। ৬ই ডিসেম্বর, ২০১৭ এ ট্রাম্প জেরুসালেমকে ইজরায়েলের রাজধানী হিসেবে স্বীকৃতি দেয় এবং দূতাবাস স্থানান্তরের পরিকল্পনা শুরুর নির্দেশ প্রদান করেন। তবে, উক্ত ঘোষণার পরপরই ট্রাম্প দূতাবাস আইনের স্থগিতাদেশে স্বাক্ষর করেন যা আইনত ছয় মাসের জন্য দূতাবাস স্থানান্তরের প্রক্রিয়াকে বিলম্বিত করবে। বিধিঅনুসারে, দূতাবাস আইনের দ্বারা বাধাপ্রাপ্ত না হয়েই, দূতাবাসটি যেকোনো সময়ই স্থানান্তর করা যাবে।
২৩শে ফেব্রুয়ারি, ২০১৮ তে ট্রাম্প ঘোষণা করেন যে ইসরায়েলে যুক্তরাষ্ট্রের দূতাবাস- জেরুসালেমের আরনোনায়, তৎকালীন মার্কিন কনস্যুলেট-জেনারেলের কনস্যুলার সেবাপ্রদান সাইটে পুনরায় খোলা হবে। ইসরায়েলের ৭০তম স্বাধীনতা দিবসের সাথে মিল রেখে ১৪ই মে,২০১৮ মার্কিন দূতাবাসটি আনুষ্ঠানিকভাবে স্থানান্তর করা হয়।
জেরুসালেম ইহুদি, খ্রিস্টান, এবং ইসলাম ধর্মগুলির পবিত্র স্থান এবং ধর্মীয় স্থাপত্য বা সাইটগুলির মতো অনন্য আধ্যাত্মিক ও ধর্মীয় মূল্যবোধ ধারণ করে।প্রথম বিশ্বযুদ্ধের পর বিজয়ী ক্ষমতাগুলো একে "সভ্যতার পবিত্র বিশ্বাস" বলে আখ্যা দেয় এবং শর্ত দেয় যাতে বিদ্যমান অধিকার এবং দাবিসমূহ আন্তর্জাতিক অঙ্গীকারে সংরক্ষিত থাকে।
ব্রুকিং ইন্সটিটিউশন কর্তৃক ২০১৭ সালের নভেম্বরে আয়োজিত এক ভোটে ২০০০জন প্রাপ্ত বয়ষ্ক এর মধ্যে ৬৩% আমেরিকানরা তেল আবিব থেকে জেরুসালেমে স্থানান্তরের বিপক্ষে ভোট দেয় এবং ৩১% লোক তা সমর্থন করে। ডেমোক্র্যাটদের মধ্যে ৮১% এর বিরুদ্ধে ছিল এবং ১৫শতাংশ তা সমর্থন করে । তাছাড়া রিপাব্লিকানদের মধ্যে ৪৪% এর বিরুদ্ধে ছিল এবং ৪৯% এটি সমর্থন করেছিল।
২০১৭ সালের সেপ্টেম্বরে আমেরিকান ইহুদী অপিনিয়নের এজেসি সমীক্ষা হয়। যা থেকে পাওয়া যায় যে ১৬% আমেরিকান ইহুদীরা জেরুসালেমে তাৎক্ষণিক দূতাবাস স্থানান্তরকে সমর্থন করে, ৩৬% ইসরায়েল-ফিলিস্তিনের সমোঝোতার পর তা স্থানান্তরের পক্ষে ভোট দেয়, ৪৪% দূতাবাস স্থানান্তরের বিপক্ষে ভোট দেয় এবং ৪% দ্বিধান্বিত ছিল।
বাস্তবতাবাদ

বাস্তবতা, বাস্তবানুগ বা বাস্তববাদী হতে পারেঃ
বাস্তবতার সাথে সম্পর্কিত শিল্প আন্দোলনসমূহের মধ্যে রয়েছে:
থিয়েটারী বাস্তবতা: অনেক ধরনের থিয়েটারের একটি, যেমন: ন্যাচারালিজম।
বাস্তববাদী দর্শনে অন্তর্ভুক্ত:
সামাজিক বিজ্ঞানে বাস্তববাদী পন্থা অবলম্বনে অন্তর্ভুক্তঃ
সুইচড মোড পাওয়ার সাপ্লাই

'সুইচড মোড পাওয়ার সাপ্লাই'('SMPS') একধরনের ইলেকট্রনিক পাওয়ার সাপ্লাই, যা লিনিয়ার পাওয়ার সাপ্লাই, অর্থাৎ ট্রান্সফরমার পাওয়ার সাপ্লাই এর বিকল্প হিসেবে বর্তমানে বহুল ব্যবহৃত হচ্ছে। এটি ব্যবহারের অন্যতম প্রধান কারণ, ট্রান্সফরমারের তুলনায় ওজনে হালকা, আকারে ছোট এবং উচ্চ আউটপুট দক্ষতা।
উচ্চ ভোল্টেজ উৎপাদনের জন্য সুইচ হিসাবে ইন্ডাকশন কয়েল ব্যবহার। 
চার্লস এফ. কেটারিং কর্তৃক ইন্ডাকটিভ ইগনিশন পদ্ধতি আবিষ্কার এবং তার কোম্পানি ডেটন ইঞ্জিনিয়ারিং ল্যাবরেটরিজ কোম্পানি ক্যাডিলেক উৎপাদনে যায়। যান্ত্রিকভাবে কেটারিং ইগনিশন পদ্ধতি হলো --- ফ্লাই ব্যাক বুস্ট কনভার্টারের সুইচড ভার্সন; যেখানে ট্রান্সফরমার-ই হলো ইগনিশন কয়েল। 
২৩ জুনে ব্রিটিশ আবিষ্কারক ফিলিপ রে কারসে সে তার দেশ এবং যুক্তরাষ্ট্রে একটি পেটেন্ট আবেদন করে তার "ইলেকট্রিক্যাল কন্ডেন্সার" এর জন্য। উক্ত পেটেন্টে উল্লেখ করা হয়েছিল, উচ্চ ফ্রিকোয়েন্সির ওয়েল্ডিং, ফার্নেস এবং অন্যান্য ব্যবহার। 
জেনারেটর এর আউটপুট ভোল্টেজ স্থির রাখতে ইলেকট্রো-মেকানিক্যাল রীলে ব্যবহার। 
HP8662A ১০ কিলো-হার্টজ থেকে ১.২৮ গিগা-হার্টজ সিগনাল জেনারেটর সাথে সুইচড মোড পাওয়ার সাপ্লাই।
১|কম মানের পাওয়ার খরচ ।
২। সুইচিং এর গতি বেশি ।
৩। উচ্চ মানের ভোল্টেজ এবং কারেন্ট রেটিং। 
৪। উচ্চমানের কর্মদক্ষতা। 
৫। অপেক্ষাকৃত দাম কম। 
৬। আকারের ছোট এবং ওজনে কম হয়ে
আলীনগর ইউনিয়ন, বিয়ানীবাজার

আলীনগর ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা হতে ১নং আলীনগর ইউনিয়ন পরিষদের দূরত্ব ২৭ কি:মি:।
আলীনগরের প্রথম ইউনিয়ন চেয়ারম্যান ছিলেন "সুয়েব উদ্দিন চৌধুরী" তিনি একজন শিক্ষিত অভিজাত পরিবারের সন্তান ছিলেন। আলীনগর উন্নয়নে তার অনেক ভুমিকা ছিল। সমাজ সেবায় অনেক অবদান রাখেন।
আয়তন – ২৩ (বর্গ কিঃ মিঃ)। লোকসংখ্যা –২৯,৬৩৩ জন (প্রায়), ১৫,৪৮০ (নারী) ১৫,১৫৩ (পুরুষ)।
শিক্ষার হার –৭২.৮%। ("২০১৭ এরশিক্ষা জরীপ অনুযায়ী")
শিক্ষা প্রতিষ্ঠান-
গ্রামের সংখ্যা –২২টি। রজাকপুর,খলাগ্রাম,উত্তরভাগ নওয়াগ্রাম, উত্তরভাগ,নছিরখানী, টিকরপাড়া,কাউদিয়া,আলীনগর, চন্দরপুর,নিজ মোহাম্মদপুর(মাউনপুর),ফুলমলিক, চন্দগ্রাম (চনগাম),চন্দগ্রাম (চক), পাতন,কাদিমলিক,খাসা,হেতিমখানী (এতিমখানি),করগ্রাম,উজানঢাকি,পূর্ব (পূবোর) খলাগ্রাম,কনকলস,রায়খাইল।
রামধা বাজার ও মদনগন্জ বাজার
লেন টাকেট

লিন্ডসে রিচার্ড লেন টাকেট (; জন্ম: ১৯ এপ্রিল, ১৮৮৫ - মৃত্যু: ৮ এপ্রিল, ১৯৬৩) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটাল ও ফ্রি স্টেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন ‘লেন’ ডাকনামে পরিচিত লেন টাকেট।
১৯০৯-১০ মৌসুম থেকে ১৯২৯-৩০ মৌসুম পর্যন্ত লেন টাকেটের প্রথম-শ্রেণীর খেলোয়াড়ী জীবন চলমান ছিল। বোলার হলেও প্রথম-শ্রেণীর ক্রিকেটে অপ্রত্যাশিত ব্যাটিং রেকর্ডের সাথে লেন টাকেটের নাম জড়িয়ে রয়েছে। ১৯২৫-২৬ মৌসুমের কারি কাপে ব্লুমফন্তেইনে অনুষ্ঠিত খেলায় অরেঞ্জ ফ্রি স্টেটের সদস্যরূপে ওয়েস্টার্ন প্রভিন্সের বিপক্ষে দশম উইকেট জুটিতে উভয় ইনিংসে শতরানের জুটি গড়েন। এ অনন্য সাধারণ রেকর্ডটি একমাত্র ঘটনা হিসেবে প্রথম-শ্রেণীর ক্রিকেটে স্বীকৃতি পেয়ে আসছে। প্রথম ইনিংসে ল্যান্সলট ফুলারের সাথে ১১৫ ও দ্বিতীয় ইনিংসে ফ্রাঙ্ক কলফিল্ডের সাথে ১২৯ রান তুলেন। ঐ খেলায় তার দল ৪৬ রানে জয় পেয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেন টাকেট। ১ জানুয়ারি, ১৯১৪ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার।
১৯১৩-১৪ মৌসুমে ইংল্যান্ড ক্রিকেট দল দক্ষিণ আফ্রিকা গমন করে। পাঁচ টেস্টের গড়া সিরিজের তৃতীয় টেস্টে সেসিল ডিক্সনের সাথে একযোগে অভিষেক ঘটে তার। তবে, অভিষেক পর্বটি সুখকর হয়নি। প্রথম ইনিংসে সিডনি বার্নসের বলে শূন্য রানে বোল্ড হন ও দ্বিতীয় ইনিংসে শূন্য রানে অপরাজিত থাকেন। বল হাতে ০/৪৫ ও ০/২৪ পান। ঐ টেস্টে সফরকারী দল ৯১ রানে জয় পেয়েছিল। এরপর আর তাকে টেস্ট আঙ্গিনায় খেলতে দেখা যায়নি।
ক্রিকেট খেলা থেকে অবসর গ্রহণের পর অরেঞ্জ ফ্রি স্টেট ইউনিয়নের সভাপতিসহ টেস্ট দল নির্বাচকের দায়িত্ব পালন করেছিলেন। ৮ এপ্রিল, ১৯৬৩ তারিখে ৭৮ বছর বয়সে অরেঞ্জ ফ্রি স্টেটের ব্লুমফন্তেইন এলাকায় লেন টাকেটের দেহাবসান ঘটে।
ব্যক্তিগত জীবনে বিবাহিত ছিলেন তিনি। দক্ষিণ আফ্রিকার পক্ষে ১৯৪৭-৪৮ মৌসুমে নয় টেস্টে অংশগ্রহণকারী লিন্ডসে টাকেটের পিতা ছিলেন। এছাড়াও, তার বোন জামাই জো কক্স দক্ষিণ আফ্রিকার পক্ষে তিনটি টেস্টে অংশ নিয়েছেন।
তেহট্ট

তেহট্ট হলো পশ্চিমবঙ্গের নদীয়া জেলার তেহট্ট মহকুমার প্রধান কার্যালয়। ১৯৯৬ সালে তেহট্ট কে মহকুমা ও তার প্রধান অফিস হিসাবে প্রতিষ্ঠ করা হয়। এই শহর টি ভারত ও বাংলাদেশর সীমান্তে অবস্থিত ।
২০১১ সালের জনগনানা অনুযায়ী মোট ২১,০৯৩ জন এই অঞ্চলে বসবাস করে। যার মধ্যে প্রায় ১০,৭৩৬ (৫১%) ছেলে ও ১০,৩৫৭(৪৯%) মেয়ে।মোট স্বাক্ষর তার হার ৭৬.০৫%। 
২০১০ সালে এটা পৌরসভা হিসাবে ঘোষিত হলেও এখনো গ্রাম পঞ্চায়েত দ্বারা প্রচলিত হয়।
তেহট্ট ১ ও তেহট্ট ২ সমগ্ৰ অঞ্চলের প্রশাসনিক ব্যবস্থা দেখে তেহট্ট থানা। যা মোট ,৫১৯^২ বর্গ কিমি অঞ্চল ও মোট ৩৫১,৬৫৪ জনবসতি।এই তেহট্ট থানা প্রায় ৪০ কিমি ভারত-বাংলাদেশ সীমান্ত এই থানার মধ্যে পড়ে।
তেহট্ট ১ ব্লকের প্রধান অফিস এখানে অবস্থিত 
নদীয়া জেলা পরিষদের অধীনস্থ তেহট্ট একটা অর্ধ গ্রাম পঞ্চায়েত। এই পরিষদের মধ্যে বেতাই ১ ও ২ নম্বর, চাঁদেরঘাট, পাথরঘাটা ১ ও২ ,কানাইনগর, ছিটকা, নাটনা, রঘুনাথপুর, শ্যামনগর ও তেহট্ট গ্রামপঞ্চায়েত আছে। .
অনন্য কাছের উচ্চ বিদ্যালয় :
এই অঞ্চলের তেহট্ট সরকারি কলেজটি হলো যেটা কল্যাণী ইউনিভার্সিটির অন্তভুক্ত। তেহট্ট থেকে ১০ কিমি দূরে বেতাই এ ডঃ বি:আর আম্বেদকর কলেজ অবস্থিত। ৫ কিমি দূরে অর্ষিগঞ্জ এ একটি বি এড কলেজ আছে । এছাড়া এখানে একটি আই টি আই কলেজ রয়েছে।
তেহাট্টা মহকুমা হাসপাতালটি তেহট্ট এর মূল শহরে অবস্থিত। আর ৪০ কিমি দূরে অবস্থিত জেলার সদর হাসপাতাল কৃষ্ণনগর জেলা হাসপাতাল।
এই তেহট্ট শহর টির মূল যোগাযোগ হলো সড়ক ব্যবস্থা মূলত ১১নম্বর রাজ্য সড়ক। এই গ্রামটির কাছের মহাসড়কটি হলো হলো NH৩৪ ও কাছের রেল স্টেশন হলো কৃষ্ণনগর এবং দেবগ্রাম ।
সিকান্দার বখ্ত (ক্রিকেটার)

সিকান্দার বখ্ত (; জন্ম: ২৫ আগস্ট, ১৯৫৭) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট, সিন্ধু ও ইউনাইটেড ব্যাংক লিমিটেড দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন তিনি।
১৯৭৪-৭৫ মৌসুম থেকে ১৯৮৯-৯০ মৌসুম পর্যন্ত সিকান্দার বখতের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে ২৬ টেস্টে ও ২৭টি একদিনের আন্তর্জাতিকে অংশগ্রহণ করেছিলেন সিকান্দার বখ্ত। ৩০ অক্টোবর, ১৯৭৬ তারিখে করাচিতে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ১৯৮৩ তারিখে ফয়সলাবাদে সফরকারী ভারতের বিপক্ষে সর্বশেষ টেস্টে অংশ নেন তিনি।
১৯৭৯-৮০ মৌসুমে ভারত গমন করেন। সিরিজের দ্বিতীয় টেস্টে দূর্দান্ত ক্রীড়াশৈলী প্রদর্শন করেছিলেন তিনি। এহতেশামুদ্দিনের পরিবর্তে খেলতে নেমে ৮/১২৬ বোলিং পরিসংখ্যান গড়েন। ঐ টেস্টে তিনি এগারো উইকেট দখল করেন।
দীর্ঘদেহী ফাস্ট মিডিয়াম বোলার হিসেবে প্রাণবন্ত পেস বোলিং করতেন। সহজাত আউট সুইঙ্গারে অধিকাংশ ব্যাটসম্যানই বিভ্রান্তির কবলে নিপতিত হতেন। তবে, ঐ সময়ের সেরা বোলারদের তুলনায় সচরাচর পিছিয়ে ছিলেন। করাচিতে সফররত ইংল্যান্ড দলের বিপক্ষে একদিনের আন্তর্জাতিকে অধিনায়ক মাইক ব্রিয়ারলি’র হাত ভেঙ্গে সংবাদ শিরোনামে চলে আসেন।
ক্রিকেট খেলা থেকে অবসর গ্রহণের পর ২০০৩ সালের ক্রিকেট বিশ্বকাপে পাকিস্তান দলের সহায়ক কর্মকর্তার দায়িত্ব পালন করেছিলেন। বর্তমানে তিনি জিও নিউজে ক্রীড়া বিশ্লেষকের দায়িত্বে রয়েছেন। এছাড়াও, এক্সপ্রেস নিউজ, ইন্দাস ও সামা টেলিভিশনের ক্রীড়া বিশ্লেষক তিনি।
রক অ্যান্ড রোল হল অব ফেইম

রক অ্যান্ড রোল হল অব ফেইম, ইরি হৃদের তীরে মার্কিন যুক্তরাষ্ট্রের ওহাইও অঙ্গরাজ্যের ক্লিভল্যান্ড শহরতলিতে অবস্থিত, যা সবচেয়ে-পরিচিত এবং সর্বাধিক প্রভাবশালী শিল্পী, প্রযোজক, প্রকৌশলী এবং অন্যান্য উল্লেখযোগ্য ব্যক্তিত্বের ইতিহাসের স্বীকৃতি প্রদান এবং সংরক্ষণ করে যারা রক অ্যান্ড রোল সঙ্গীত ধারার বিকাশে গুরত্বপূর্ণ প্রভাব রেখেছে। ১৯৮৩ সালের ২০ এপ্রিল, অ্যাটলান্টিক রেকর্ডসের প্রতিষ্ঠাতা ও সভাপতি আহমেট এর্তেগান কর্তৃক রক অ্যান্ড রোল হল অব ফেইম ফাউন্ডেশন প্রতিষ্ঠিত হয়েছিল। ১৯৮৬ সালে, ক্লিভল্যান্ডকে হল অব ফেইমের স্থায়ী কার্যালয় হিসাবে নির্ধারণ করা হয়।
আলীরটেক ইউনিয়ন

নারায়ণগঞ্জ সদর উপজেলার আয়তন অনুযায়ী এটি তৃতীয়তম ইউনিয়ন।
নারায়ণগঞ্জ জেলার সদর উপজেলাধীন আলীরটেক ইউনিয়ন পরিষদ অত্র জেলার সদর উপজেলার মূল ভূখণ্ড হতে বিচ্ছিন্ন একটি ইউনিয়ন।
বুড়িগঙ্গা ও ধলেশ্বরী নদী বেষ্টিত এই ইউনিয়নটি মূলত একটি নির্জন দ্বীপ-চর এলাকা। তথাপি শহরের খুব কাছাকাছি হওয়ায় শিক্ষা, সংস্কৃতি, ধর্মীয় ও সামাজিক অনুষ্ঠান পালন, খেলাধুলা সবকিছু মিলিয়ে এই ইউনিয়নটি নারায়ণগঞ্জ জেলায় কালের স্বাক্ষী হিসাবে দাড়িয়ে আছে। এখানে রয়েছে সরকারী-বেসরকারী শিক্ষা প্রতিষ্ঠান তথা প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, মাদ্রাসা, কিন্ডার গার্টেন, মসজিদ, খেলার মাঠ ও বেশ কয়েকটি ইটের ভাটা সহ বিভিন্ন দর্শনীয় স্থান। এখানকার খুব অল্প লোকসংখ্যা ও যান্ত্রিক কোলাহল মুক্ত প্রাকৃতিক মনোরম পরিবেশ সবাইকে মুগ্ধ করবে। সবকিছু মিলিয়ে অত্র ইউনিয়নটি একটি আদর্শ ও সুন্দর পরিবেশ।
অনু এম্মানুয়েল

অনু এম্মানুয়েল একজন ভারতীয়-আমেরিকান অভিনেত্রী, যিনি দক্ষিণ ভারতীয় চলচ্চিত্রে অভিনয় করেন।
২০১৬ সালের মালয়ালম চলচ্চিত্র অ্যাকশন হিরো বিজুতে তিনি নায়িকা হিসেবে অভিষেক করেছিলেন। তিনি মজলু (২০১৬) ছবির দ্বারা তেলুগু চলচ্চিত্রে অভিষেক করেন এবং অন্যান্য তেলুগু চলচ্চিত্রগুলিতে কাজ করেন, যেমনটি কিতু উন্নাদু জগ্রথ (২০১৭), অক্সিজেন, এবং অগনিথাবাসী (২০১৮)। অণু এম্মানুয়েল তামিল চলচ্চিত্রেও কাজ করেছেন, রহস্য থ্রিলার থুপ্পরিভালান (২০১৭) ছবিতে আত্মপ্রকাশ করেন।
অনু এম্মানুয়েল মার্কিন যুক্তরাষ্ট্রে জন্মগ্রহণ করেন এবং টেক্সাসের ডালাস শহরে তার শৈশবকালের অধিকাংশ সময় কাটিয়েছেন। ভারতে স্কুলে পড়াশোনা করার সময় তিনি স্বপ্ন সন্ন্যাসীতে অভিনয় করেছিলেন। চলচ্চিত্রটি শেষ হওয়ার পর, তিনি হাই স্কুল শেষ করতে মার্কিন যুক্তরাষ্ট্রে ফিরে যান। হাই স্কুলে থাকাকালীন, আনু জানতেন যে তিনি শৈল্পিক ক্ষেত্রে কিছু অনুসরণ করতে চেয়েছিলেন। নিভিন পাওলি অভিনেতা অ্যাকশন হিরো বিজুতে নেতৃত্ব দেওয়ার জন্য তিনি অভিনয় শুরু করেছিলেন, যা এবিডিন শাইনের পরিচালনায় পরিচালিত হয়েছিল।
নিষ্পাপ মুন্না

নিষ্পাপ মুন্না হচ্ছে ২০১৩ সালে মুক্তিপ্রাপ্ত একটি বাংলাদেশী সামাজিক-মারপিটধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও মিনা ফিল্মসের ব্যানারে প্রযোজনা করেছেন মোহাম্মদ আলী। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, সাহারা, মিশা সওদাগর, আসিফ ইকবাল, আলীরাজ, ও রেহানা জলি সহ আরও অনেকে। এটি ২০১৩ সালের ৩১ মে মুক্তি পায়। এটি মুক্তি পর ইতিবাচক ও মিশ্র প্রতিক্রিয়া পায় এবং বক্স অফিসে বড়সড় সাফল্য অর্জন করে। এটি সুমান্থ, চারমি কর, ও রাহুল দেব অভিনীত ২০০৬ সালে মুক্তিপ্রাপ্ত তেলুগু চলচ্চিত্র "চিন্নডু"-এর পুনঃনির্মাণ।
জেলখানায় জন্ম হয় শিশু মুন্নার তবে জন্মের সময় তার মা মারা যায়। জেলার মুন্নাকে মায়া করে জেলখানা থেকে নিজ বাড়িতে নিয়ে আসেন। কিন্তু পরিবারের অন্য সদস্যরা মুন্নাকে মেনে নিতে পারে না। এর মধ্যে জেলারের ছোট ভাই জেলারের স্ত্রীকে খুন করে। তবে দোষ পড়ে মুন্নার। বিচারে মুন্নার ১২ বছর জেল হয়। পরে জেল খেটে বের হয়ে মুন্না আসল সত্য বের করার চেষ্টা করতে থাকে।
"নিষ্পাপ মুন্না" চলচ্চিত্রের সুর ও সঙ্গীতায়োজন করেছেন আলী আকরাম শুভ ও গানের গীত রচনা করেছেন মনিরুজ্জামান মনির এবং কবির বকুল।
হ্যামলেট (২০১১-এর চলচ্চিত্র)

হ্যামলেট (ইংরেজি: "Hamlet") হল ২০১১ সালে মুক্তিপ্রাপ্ত একটি কানাডিয়ান ড্রামা চলচ্চিত্র। উইলিয়াম শেকসপিয়রের "হ্যামলেট" অবলম্বনে নির্মিত এই ছবিটি পরিচালনা করেন ব্রুস র‍্যামসে। এটি ছিল তাঁর পরিচালিত প্রথম চলচ্চিত্র। ছবিটি নির্মিত হয়েছে পুনর্কথনের ভঙ্গিতে। ছবিতে দেখা যায়, ১৯৪০-এর দশকের লন্ডন শহরের প্রেক্ষাপটে হ্যামলেট তাঁর বাবার হত্যার রহস্য সমাধানে অবতীর্ণ হয়েছে। পরিচালনার পাশাপাশি ব্রুস র‍্যামসে এই ছবিতে হ্যামলেট চরিত্রে অভিনয়ও করেন। অন্যান্য মুখ্য চরিত্রে অভিনয় করেন লারা গিলক্রিস্ট, পিটার উইংফিল্ড, গিলান বার্বার ও ডানকান ফ্রেজার। ভ্যাঙ্কুবার আন্তর্জাতিক চলচ্চিত্র উৎসবে ছবিটির প্রিমিয়ার অনুষ্ঠিত হয় এবং ২০১৪ সালে এটি প্রেক্ষাগৃহে মুক্তিলাভ করে।
২০১১ সালের ১১ অক্টোবর ভ্যাঙ্কুবার আন্তর্জাতিক চলচ্চিত্র উৎসবে "হ্যামলেট" ছবিটির প্রিমিয়ার অনুষ্ঠিত হয়। ২০১৪ সালের জানুয়ারি মাসে ছবিটি অংশত মুক্তিলাভ করে।
রিভিউ অ্যাগ্রিগেটর রটেন টম্যাটোজের প্রতিবেদন অনুযায়ী, পাঁচ জন সমীক্ষাকারী সমালোচকদের কেউই ছবিটির প্রশংসামূলক সমালোচনা করেননি এবং ছবিটির গড় রেটিং ২/১০। "ভ্যারাইটি" পত্রিকার জো লেডন ছবিটি সম্পর্কে লেখেন যে, এটি "অল্পক্ষেত্রেই একটি ভালো প্রচেষ্টার উপরের স্তরে উঠেছে", তবে সমগ্র আখ্যানটিকে ৯০ মিনিটের মধ্যে বেঁধে এটি অনুরাগী ও বিশেষজ্ঞদের কৌতূহল জাগিয়ে তুলতে পারে। "দ্য নিউ ইয়র্ক টাইমস" পত্রিকার নিকোলাস র‍্যাপোল্ড লেখেন, "মি. র‍্যামসে নাটকটিকে একটি নির্দিষ্ট খাতে প্রবাহিত করার ব্যাপারে এক ধরনের কৌশল অবলম্বন করতে সক্ষম হলেও, তিনি আখ্যানের কোণগুলিকে এমনভাবে ছোটো করেছেন যে মনে হয়েছে কেন্দ্রীয় অংশটিই বাদ পড়ে গিয়েছে।" "লস এঞ্জেলস টাইমস" পত্রিকার অ্যানলি এলিংসন "মাচ অ্যাডু অ্যাবাউট নাথিং" ছবির সৃজনশীলতার সঙ্গে তুলনা করে এই "হ্যামলেট" ছবিটির নেতিবাচক সমালোচনা করেন।
শহীদ মিরাজ-তপন স্টেডিয়াম

শহীদ মিরাজ-তপন স্টেডিয়াম ১৯৬৩ সালে নির্মিত বাংলাদেশের জেলা পর্যায়ের স্টেডিয়াম। স্টেডিয়ামটি মানিকগঞ্জ জেলার মানিকগঞ্জ পৌরসভায় মানিকগঞ্জ টাউন হলের উত্তরে মাস্টারপাড়া সড়কের পাশে অবস্থিত। এই স্টেডিয়ামে বাংলাদেশের জাতীয় দিবস সমূহের অনুষ্ঠান, কনসার্ট; জেলার বিভিন্ন ক্রীড়া বিশেষ করে ক্রিকেট ও ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও মানিকগঞ্জ জেলা ক্রীড়া সংস্থার তত্ত্বাবধানে রয়েছে।
মোহাম্মদ ইব্রাহিম ও বেদার বখত নামে মানিকগঞ্জ জেলার দুই ক্রীড়াপ্রেমী স্টেডিয়ামের জমি দান করেন। ষাটের দশকে তৎকালীন মহকুমা প্রশাসক ওবায়দুল্লাহ খান স্টেডিয়াম নির্মাণে ভূমিকা রাখেন। ১৯৬৩ সালে ৩.৯৮ একর জমির উপর স্টেডিয়ামটি নির্মিত হয়। বাংলাদেশ স্বাধীন হওয়ার পর মুক্তিযুদ্ধে দুই শহিদ মুক্তিযোদ্ধা এ কে এম মিরাজ উদ্দিন ও তপন চৌধুরীর নামে স্টেডিয়ামটির নামকরণ করা হয় 'শহীদ মিরাজ-তপন স্টেডিয়াম'।
স্টেডিয়ামটি আয়তাকার। ফুটবল ম্যাচ করার উপযোগী, তবে ক্রিকেটের জন্য নয়। স্টেডিয়ামের আলাদা ড্রেসিং রুম নেই। এটির ১০টি কক্ষ বিশিষ্ট ২ তলা ভবন ও পশ্চিম-উত্তর ও পূর্ব সীমানা প্রাচীর ঘেঁষে ৫০০০ দর্শক ধারণক্ষম কংক্রিটের গ্যালারি তৈরী করা হয়েছে। আলাদা করে স্টেডিয়াম সংলগ্ন জিমনাসিয়াম ও মিলনায়তন নেই। স্টেডিয়াম সংলগ্ন পুকুরটি সাঁতার প্রতিযোগিতার জন্য ব্যবহার হয়।
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয় মানিকগঞ্জ জেলা ক্রীড়া সংস্থার আয়োজনে জেলা পর্যায়ের বিভিন্ন স্তরের ক্রিকেট লিগ এই ভেন্যুতে অনুষ্ঠিত হচ্ছে। মানিকগঞ্জ জেলা ফুটবল অ্যাসোসিয়েশনের আয়োজনে এই ভেন্যুতে জেলা পর্যায়ের ফুটবল লিগ, আন্তঃ উপজেলা ফুটবল, ডিএফএ কাপ প্রতিযোগিতা অনুষ্ঠিত হয়।
এই ভেন্যুটি ২০১৪ সালে বাংলাদেশ প্রিমিয়ার লিগ (ফুটবল)-এর খেলা অনুষ্ঠানের জন্য সংরক্ষিত ভেন্যু হিসেবে শহীদ বরকত স্টেডিয়ামের সাথে বাংলাদেশ ফুটবল ফেডারেশনের তালিকাভুক্ত ছিল। মানিকগঞ্জ জেলা প্রশাসকের উদ্যোগে ২০১৭ সালের ১১০ মার্চ 'মাদক বিরোধী' কনসার্ট অনুষ্ঠিত হয়। সংস্কৃতিবিষয়ক মন্ত্রণালয়ের উদ্যোগে ২০১৮ সালের ৬ সেপ্টেম্বর 'অপ্রতিরোধ্য অগ্রযাত্রা উন্নয়ন কনসার্ট অনুষ্ঠিত হয়।"" বাংলাদেশ ক্রিকেট বোর্ড আয়োজিত ২০১৮-১৯ সালের ইয়াং টাইগার অনূর্ধ্ব-১৪ ক্রিকেট প্রতিযোগিতা' ঢাকা বিভাগ-উত্তর অঞ্চলের খেলা এই ভেন্যুতে অনুষ্ঠিত হয়েছে।
মানিকগঞ্জ জেলার খেলাধুলা
দ্য জ্যাজ সিঙ্গার

দ্য জ্যাজ সিঙ্গার () হল অ্যালান ক্রসল্যান্ড পরিচালিত ১৯২৭ সালের মার্কিন সঙ্গীতধর্মী নাট্য চলচ্চিত্র। এটি সমলয়ে রেকর্ডকৃত সঙ্গীতের পাশাপাশি ঠোটের সমলয়ে গাওয়া ও বাচন সংবলিত প্রথম পূর্ণদৈর্ঘ্য চলচ্চিত্র। এই চলচ্চিত্রের মুক্তির মধ্য দিয়ে সবাক চলচ্চিত্রের বাণিজ্যিক সূত্রপাত ঘটে ও নির্বাক চলচ্চিত্র যুগের সমাপ্তি ঘটে। ভিটাফোন সাউন্ড-অন-ডিস্ক পদ্ধতি সংবলিত ছবিটি প্রযোজনা করে ওয়ার্নার ব্রস.। ছবিতে ছয়টি গান রয়েছে, যেগুলো পরিবেশন করেন অ্যাল জলসন। ছবিটি স্যামসন রাফায়েলসনের একই নামের নাটক অবলম্বনে নির্মিত, অন্যদিকে নাটকটি "দ্য ডে অব অ্যাটোনমেন্ট" তারই একটি ছোটগল্প থেকে নাটকে উপযোগী করা হয়েছিল।
ডেরিল এফ. জানুক এই চলচ্চিত্রটি প্রযোজনার জন্য একাডেমি সম্মানসূচক পুরস্কার অর্জন করেন, আলফ্রেড এ. কোন ১ম একাডেমি পুরস্কারের শ্রেষ্ঠ লেখনী (উপযোগকৃত) বিভাগে পুরস্কারের মনোনয়ন লাভ করেন। ১৯৯৬ সালে "দ্য জ্যাজ সিঙ্গার" ছবিটিকে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" চলচ্চিত্র বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত হয়। ১৯৯৮ সালে চলচ্চিত্রটি আমেরিকান ফিল্ম ইনস্টিটিউটের করা ভোটে সর্বকালের সেরা মার্কিন চলচ্চিত্রের তালিকায় ৯০তম স্থান অধিকার করে।
হোরাশিও (হ্যামলেট)

হোরাশিও (ইংরেজি: Horatio) হল উইলিয়াম শেকসপিয়রের ট্র্যাজেডি "হ্যামলেট"-এর একটি চরিত্র। হোরাশিও চরিত্রটির উৎস অজ্ঞাত। যদিও হ্যামলেটের বাবা যখন নরওয়ের রাজা ফোর্টিনব্রাসকে যুদ্ধে পরাজিত করেন, তখন সেই যুদ্ধক্ষেত্রে হোরাশিও উপস্থিত ছিল এবং রাজপুত্র হ্যামলেটের সঙ্গে সে উইটেনবার্গ বিশ্ববিদ্যালয়ে পড়াশোনা করেছিল। হোরাশিও স্পষ্টতই ড্যানিশ রাজসভার ষড়যন্ত্রের সঙ্গে সরাসরি যুক্ত ছিল না। সেই জন্য হ্যামলেটের বিপরীতধর্মী চরিত্র ও হ্যামলেটের কথার যুক্তিবিন্যাসকারী হিসাবে এই চরিত্রটি নাটকে একটি উপযুক্ত চরিত্র। রাজসভায় হোরাশিও কোন পদের অধিকারী ছিল, তা নাটকে বলা করা হয়নি। শুধুমাত্র তাকে "হ্যামলেটের বন্ধু" হিসাবে উল্লেখ করা হয়েছে।
হোরাশিও নামটি লাতিন নাম হোরাশিয়াসের ভিন্ন রূপ। কোনও কোনও টীকাকারের মতে, নামটি "ratiō" ("যুক্তি") ও "ōrātor" ("কথক") – এই দু-টি লাতিন শব্দকে ইঙ্গিত করে এবং স্মরণ করিয়ে দেয় যে, নাটকে হোরাশিওর ভূমিকা রাজপুত্র হ্যামলেটের সামনে যুক্তিবিন্যাসের এবং নাটকের শেষে তার চরিত্রটি বেঁচে থাকে হ্যামলেটের গল্প বলার জন্য।
"হ্যামলেট" নাটকে হোরাশিওর প্রথম প্রবেশ প্রথম অঙ্কের প্রথম দৃশ্যেই। এই দৃশ্যে হোরাশিও, বার্নার্ডো, মার্সেলাস ও ফ্র্যান্সিসকোর সঙ্গে নিহত রাজা হ্যামলেটের প্রেতের সাক্ষাৎ ঘটে। হোরাশিও বিশ্ববিদ্যালয়ে পড়াশোনা করেছিল। তাই একজন বিশেষজ্ঞ হিসাবে তাকে ডাকা হয়। মার্সেলাস তাকে প্রেতের সঙ্গে যোগাযোগ করতে বলে। কিন্তু হোরাশিও তা করতে ব্যর্থ হয়। হোরাশিওই এরপর রাজা হ্যামলেটের মৃত্যুর পারিপার্শ্বিক অবস্থা ব্যাখ্যা করেছে। দ্বিতীয় অঙ্কে প্রকাশ পায় যে, হোরাশিও হল হ্যামলেটের সবচেয়ে বিশ্বস্ত বন্ধু। তার কাছেই হ্যামলেট নিজের সব পরিকল্পনার কথা খুলে বলে। হোরাশিও শপথ করে যে, প্রেত ও হ্যামলেটের পাগলামির অভিনয়ের ব্যাপারে সে গোপনীয়তা রক্ষা করবে এবং পর্যটক অভিনেতাদের দ্বারা মঞ্চস্থ "দ্য মার্ডার অফ গঞ্জালো" নাটকের মাধ্যমে ক্লডিয়াসের অপরাধ প্রমাণ করার জন্য হ্যামলেটের সঙ্গে ষড়যন্ত্রও করে। ইংল্যান্ড থেকে হ্যামলেটের প্রত্যাবর্তনের খবর হোরাশিওই প্রথম জানতে পারে। হ্যামলেট যখন ওফেলিয়ার মৃত্যুসংবাদ পায়, তখনও হোরাশিও তার সঙ্গে ছিল। 
নাটকের শেষে হোরাশিও হ্যামলেটের জন্য প্রস্তুত করা বিষাক্ত পানীয়টি শেষ করার প্রস্তাব দেয় এবং বলে যে তার মধ্যে “এক ডেনের তুলনায় এক প্রাচীনপন্থী রোমান [সত্ত্বা] বেশি”। কিন্তু মৃত্যুপথযাত্রী রাজপুত্র তাকে কাতর অনুনয় করে সেই পাত্র থেকে পান না করার জন্য এবং বন্ধুকে আদেশ করে বেঁচে থেকে ডেনমার্ক রাজ্যের অব্যবস্থাগুলির সমাধান করার জন্য।
নাটকের অধিকাংশ প্রধান দৃশ্যে হোরাশিও উপস্থিত ছিল। কিন্তু হ্যামলেটই সাধারণত একমাত্র ব্যক্তি যে জানত হোরাশিও উপস্থিত। অন্যান্য চরিত্রগুলি তাকে সম্বোধন করত (শুধু ১ম অঙ্ক, ১ম দৃশ্য ছাড়া) শুধুমাত্র সেই স্থান ত্যাগ করতে বলার জন্য। যে দৃশ্যগুলিকে সাধারণত স্বগতোক্তি হিসাবে স্মরণ করা হয়, সেগুলিতে হোরাশিও প্রায়শই উপস্থিত থাকত। এই দৃশ্যগুলির মধ্যে একটি হল ইয়োরিকের করোটি হাতে বিখ্যাত দৃশ্যটি। মাউসট্র্যাপ প্লে অংশে, ওফেলিয়ার উন্মাদ অবস্থা আবিষ্কারের দৃশ্যে (যদিও এই দৃশ্যে বিকল্প হিসাবে এক অজ্ঞাতনামা ভদ্রলোক-সভাসদের চরিত্র রাখা হয়েছে), ওফেলিয়ার সমাধিতে হ্যামলেটের উপস্থিতির দৃশ্যে এবং শেষ দৃশ্যে হোরাশিও উপস্থিত ছিল। প্রধান চরিত্রগুলির মধ্যে একমাত্র হোরাশিওকেই নাটকের শেষে জীবিত অবস্থায় দেখা যায়।
উম্মে ফাতেমা নাজমা বেগম

উম্মে ফাতেমা নাজমা বেগম (জন্ম ২রা অক্টোবর ১৯৭২) যিনি শিউলি আজাদ নামে পরিচিত, হলেন একজন রাজনীতিবিদ, বাংলাদেশী উদ্যোক্তা এবং সংসদ সদস্য। শিউলি আজাদ একাদশ জাতীয় সংসদে ১২ নং সংরক্ষিত মহিলা আসনে সংসদ সদস্য হিসেবে নির্বাচিত হন।
শিউলি ব্রাহ্মণবাড়িয়া জেলার সরাইল উপজেলার পশ্চিম কুট্টাপাড়ায় মুসলিম পরিবারে জন্মগ্রহণ করেন। তার বাবা একজন ব্যবসায়ী এবং মা হলেন গৃহিণী।
তার স্বামীর হত্যাকাণ্ডের পর, শিউলি আজাদ রাজনীতিতে প্রবেশ করেন। তখন সরাইল আওয়ামী লীগ কমিটি ভেঙ্গে দেয়া হয় এবং শিউলি আজাদ উপজেলা ইউনিটের সাধারন সম্পাদক হিসেবে নির্বাচিত হন। তারপরে, শিউলি আজাদ তার শহীদ স্বামীর স্বপ্ন বাস্তবায়নের জন্য কাজ করছেন। আওয়ামী লীগের স্থানীয় নেতৃবৃন্দ ও কর্মীরা শিউলি আজাদের নেতৃত্বে একত্রিত হন।
আতিকুর রহমান মল্লিক

আতিকুর রহমান মল্লিক হলেন একজন বাংলাদেশী চিত্রসম্পাদক। তিনি "দুই জীবন" এবং "অন্য জীবন" চলচ্চিত্রের জন্য দুইবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেন। 
জাতীয় চলচ্চিত্র পুরস্কার
জুনায়েদ হালিম

জুনায়েদ হালিম হলেন একজন বাংলাদেশী চিত্রসম্পাদক এবং অভিনেতা। তিনি "শঙ্খনাদ" (২০০৪), "বৃত্তের বাইরে" (২০০৯) এবং "" (২০১৯) চলচ্চিত্রের জন্য তিনবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেছেন।
জাতীয় চলচ্চিত্র পুরস্কার
আলীনগর ইউনিয়ন, কমলগঞ্জ

আলীনগর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।
কমলগঞ্জ উপজেলা হতে ০৬ নং আলীনগর ইউনিয়ন পরিষদের দূরত্ব ৩.১৭ কি:মি:। 
পাহাড়ের অরন্যের প্রাকৃতিক নয়নাভিরাম চা বাগানের ঘেরা আলীনগর কমলগঞ্জ উপজেলার ঐতিহ্য সমৃদ্ধ ইউনিয়ন। মনিপুরি তাঁত শিল্প, পান পুঞ্জি, কুটির শিল্প, মৃত ও কারু শিল্প, বাস ও বেতের তৈরী আসবাবপত্র, বিভিন্ন রকমের পাটি তৈরী, ইত্যাদি স্ব-স্ব ঐতিহ্যে রয়েছে। 
উল্লেখ্য যে, ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে আলীনগর ইউনিয়ন এর সীমানা নির্ধারিত হয়।
আয়তন- ৩৭.৩৪ বর্গ কি:মি:। জনসংখ্যা- ২৯,১১১জন (২০১১ সালের আদমশুমারী অনুসারে)। 
চিতলীয়া,যোগীবিল,জাঙ্গালীয়া, আলীনগর, গকুলনগর,কামুদপুর,জালালীয়া,রানীবাজার,কালীপুর।
শিক্ষার হার: ৯০.১% 
শিক্ষা প্রতিষ্ঠান:
মনিপুরী সংস্কৃতি। ধর্মীয় পূজা, রাস উৎসব, অন্যান্য আচার-অনুষ্ঠানে তাদের গুরুত্বপূর্ণ অবদান রয়েছে ।
সংখ্যা- ৪টি
নদী কলকলি নদী, ছড়া- সুনছড়া, লাগাটাছড়া।
বশীর হোসেন

বশীর হোসেন (২২ নভেম্বর ১৯৩৪ - ২০ এপ্রিল ১৯৭৮) ছিলেন একজন বাংলাদেশি চলচ্চিত্র সম্পাদক এবং পরিচালক। তাঁর কর্মজীবনে তিনি পরপর দুইবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেন। পুরস্কারপ্রাপ্ত চলচ্চিত্রগুলি হচ্ছে ১৯৭৬ সালের "মাটির মায়া" এবং ১৯৭৭ সালে "সীমানা পেরিয়ে"। তিনি দুটি চলচ্চিত্র পরিচালনা করেন, সেগুলো হলো "১৩নং ফেকু ওস্তাগার লেন" ও "আপন পর"।
বশীর হোসেন ১৯৩৪ সালের ২২শে নভেম্বর কুমিল্লা জেলার দেবীদ্বার উপজেলায় জন্মগ্রহণ করেন।
তিনি ১৯৫৯ সালে "এ দেশ তোমার আমার" চলচ্চিত্রে চিত্রসম্পাদক হিসেবে চলচ্চিত্রাঙ্গনে আবির্ভূত হন। তিনি "রাজধানীর বুকে" (১৯৬০), "হারানো সুর" (১৯৬১) ও "সূর্যস্নান" (১৯৬২) চলচ্চিত্রের চিত্রসম্পাদনা করেন। ১৯৬৩ সালে তিনি সালাহউদ্দিনের "ধারাপাত" চলচ্চিত্রের চিত্রসম্পাদনা ও সহকারী পরিচালক হিসেবে কাজ করেন। এই সময়ে তিনি উর্দু ভাষার "চান্দা" (১৯৬২), "তালাশ" (১৯৬৩), "ইয়ে ভি এক কাহানি" (১৯৬৪), "বন্ধন" (১৯৬৪), "মিলন" (১৯৬৪), "ক্যায়সে কহো" (১৯৬৫), "সাত রং" (১৯৬৫), ও "বেগানা" (১৯৬৫) চলচ্চিত্রের সম্পাদনা করেন।
তিনি ১৯৭৮ সালের ২০শে এপ্রিল ঢাকায় মৃত্যুবরণ করেন।
জাতীয় চলচ্চিত্র পুরস্কার
আলীনগর ইউনিয়ন, ভোলা সদর

আলীনগর বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
আলীনগর ইউনিয়নের আয়তন ২,৪৫২ একর। ভোলা সদর থেকে মাত্র ২.৫০ কিলোমিটার দূরত্বে আলীনগর ইউনিয়ন পরিষদ কমপ্লেক্স ভবন।
আলীনগর ইউনিয়ন ভোলা সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আলীনগর ইউনিয়নের মোট জনসংখ্যা ১৬,৯৪৩ জন। এর মধ্যে পুরুষ ৮,৫০৫ জন এবং মহিলা ৮,৪৩৮ জন। মোট পরিবার ৩,৪১৭টি।
২০১১ সালের আদমশুমারি অনুযায়ী আলীনগর ইউনিয়নের সাক্ষরতার হার ৫১%।
এলাকার শতকরা ৮০% লোকজন কৃষি ও সেচ কাজের উপর নির্ভরশীল। প্রতি বছর সেচ ও কৃষি খাত থেকে প্রচুর পরিমাণ কৃষকগণ আয় করে থাকেন।
বহুগামিতা (বৈবাহিক)

বহুগামিতা () হলো একাধিক বিবাহ বা বৈবাহিক সম্পর্কের মাধ্যমে অভিগমন। একজন পুরুষ একাধিক নারীকে বিয়ে করা হলো বহুবিবাহ, এবং একজন নারীর একাধিক পুরুষকে বিয়ে করা হলো বহুপতিত্ব।
বহুগামীতার তিনটি নির্দিষ্ট রূপ রয়েছে:
বহুগামীতার পরিচিত রূপ হলো বহুপত্নীকতা বা বহুবিবাহ। এটি এক পুরুষের একাধিক স্ত্রী থাকাকে বোঝায়।
বহুগামীতার একটি পরিচিত রূপ হলো বহুপতিত্ব। এটি হলো এক নারী একই সময়ে দুই বা ততোধিক স্বামী গ্রহণ করেন। বহুপতিত্ব বহুবিবাহের সাথে বিপরীত, যার মধ্যে এক পুরুষ এবং দুই বা ততোধিক নারী জড়িত।
গুচ্ছ বিবাহ হলো এক প্রকার বৈবাহিক ব্যবস্থা যেখানে তিন বা ততোধিক প্রাপ্তবয়স্ক যৌন, আবেগপূর্ণ, রোমান্টিক, বা অন্যথায় অন্তরঙ্গ স্বল্প বা দীর্ঘমেয়াদী অংশীদারিত্বে প্রবেশ করে এবং আর্থিক, বাসস্থান, যত্ন বা আত্মীয় কাজের যে কোনও সংমিশ্রণে ভাগ করে নেয়। গুচ্ছ বিয়েকে বহুগামিতার রূপ হিসেবে বিবেচনা করা হয়।